LIETUVOS RESPUBLIKOS FINANSŲ MINISTRO

Į S A K Y M A S

DĖL FINANSŲ MINISTRO 2008 M. BIRŽELIO 20 D. ĮSAKYMO NR. 1K-220 „DĖL VIEŠOJO SEKTORIAUS APSKAITOS IR FINANSINĖS ATSKAITOMYBĖS 8-OJO STANDARTO PATVIRTINIMO“ PAKEITIMO

2013 m. gruodžio 19 d. Nr. 1K-404

Vilnius

1. P a k e i č i u 8-ąjį viešojo sektoriaus apskaitos ir finansinės atskaitomybės standartą „Atsargos“, patvirtintą Lietuvos Respublikos finansų ministro 2008 m. birželio 20 d. įsakymu Nr. 1K-220 „Dėl viešojo sektoriaus apskaitos ir finansinės atskaitomybės 8-ojo standarto patvirtinimo“ (Žin., 2008, Nr. 75-2967; 2009, Nr. 157-7104):

1.1. Išdėstau 7.4 punktą taip:

„7.4. Pagaminta produkcija ir atsargos, skirtos parduoti. Prie šios grupės priskiriama viešojo sektoriaus subjekto pagaminta produkcija (įskaitant žemės ūkio produkciją) ir atsargos (įskaitant į atsargų grupę perkeltą biologinį turtą), išskyrus ilgalaikį turtą, skirtos parduoti.“

1.2. Išdėstau 25 punktą taip:

„25. Į atsargų grupę perkelto ilgalaikio materialiojo ir biologinio turto įsigijimo savikaina laikoma balansinė turto vertė, nustatyta šio turto perkėlimo į atsargų grupę dieną. Į atsargų grupę turtas perkeliamas nurodant jo įsigijimo savikainą, sukauptas nusidėvėjimo ir nuvertėjimo sumas.“

1.3. Išdėstau VII skyriaus pavadinimą taip:

„VII. PRIPAŽINIMAS SĄNAUDOMIS IR ATSARGŲ PERLEIDIMAS“.

1.4. Papildau šiuo 371 punktu:

„371. Kai atsargos (ramentai, invalido vėžimėliai, specialios lovos ir pan.) grąžintinai perduodamos asmenims ar ne viešojo sektoriaus subjektams naudotis pagal sutartį, perduodamų atsargų likutine verte registruojamos gautinos sumos, nepripažįstant sąnaudų. Atsargas grąžinus viešojo sektoriaus subjektui, mažinama gautina suma ir, jei reikia, registruojamas atsargų nuvertėjimas.“

1.5. Papildau šiuo 411 punktu:

„411. Viešojo sektoriaus subjektas, gaunantis turtą iš kito viešojo sektoriaus subjekto neatlygintinai, apskaitoje turi jį registruoti toje pačioje turto grupėje, kurioje šis turtas buvo registruotas perdavėjo buhalterinėje apskaitoje, ir tik po to jį pergrupuoti, jei reikia.“

1.6. Papildau šiuo 412 punktu:

„412. Viešojo sektoriaus subjektas turtą, kurio apskaita tvarkoma nebalansinėse sąskaitose, kitam viešojo sektoriaus subjektui perduoda iš nebalansinių sąskaitų. Viešojo sektoriaus subjektas, gavęs turtą iš nebalansinių sąskaitų, savo apskaitoje turi jį registruoti nebalansinėse sąskaitose ir, jei reikia, tik po to jį perkelti į balansą, nurodydamas jo įsigijimo savikainą arba grynąją realizavimo vertę, pirminį šio turto įsigijimo finansavimo šaltinį, jei šis yra žinomas, arba finansavimo sumų šaltinį, iš kurio per praėjusius ataskaitinius metus viešojo sektoriaus subjektas gavo daugiausia lėšų.“

1.7. Papildau šiuo 413 punktu:

„413. Viešojo sektoriaus subjektas, nurašęs visiškai nusidėvėjusį ilgalaikį turtą, liekamąsias medžiagas, skirtas parduoti arba naudoti savo veikloje, registruoja nebalansinėse sąskaitose.“

1.8. Pripažįstu netekusiu galios 42.5 punktą.

2. N u s t a t a u, kad šis įsakymas taikomas finansinių ataskaitų rinkiniams, sudaromiems už 2013 metus ir vėlesnius ataskaitinius laikotarpius.

ŪKIO MINISTRAS, PAVADUOJANTIS FINANSŲ MINISTRĄ	EVALDAS GUSTAS